Kontinuerlig utrulling

Kontinuerlig utrulling (engelsk: continuous deployment, CD) er en tilnærming til programvareutvikling hvor programvarefunksjoner leveres ofte og gjennom automatisert utrulling.  

Kontinuerlig utrulling står i kontrast til kontinuerlig leveranse (også forkortet CD på engelsk) som er en lignende tilnærming hvor programvarefunksjonaliteter også ofte leveres og anses å potensielt være i stand til å bli rullet ut, men ikke faktisk blir rullet ut. På denne måten kan kontinuerlig utrulling sees på som en mer komplett automasjon enn kontinuerlig leveranse. Spotify og Amazon er eksempler på selskaper som har implementert kontinuerlig utrulling.

Motivasjon 
En stor motivasjon for kontinuerlig utrulling er at man kan sette ut programvaren i drift oftere, og det å sette ny programvare i drift oftere (mer inkrementelt) gjør det lettere å finne, fange opp og fikse feil. Eksempelvis vil det ofte være lettere å fikse en feil når den kommer fra kode som ble rullet ut for fem minutter siden istedet for fem dager siden.

I praksis 
I et miljø hvor funksjonaliteten kommer fra datasentriske mikrotjenester og hvor mikrotjenestene kan ha flere forekomster, består kontinuerlig utrulling av å instansiere den nye versjonen av en mikrotjeneste og trekke tilbake den gamle versjonen når den har tømt alle pågående forespørsler.

Se også 
 CI/CD, den kombinerte tilnærmingen med kontinuerlig integrasjon og kontinuerlig leveranse (mer vanlig), eller kontinuerlig integrasjon og kontinuerlig utrulling (mindre vanlig)

Referanser 

 Programvareutvikling